gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8584, del 04-07-2019 (2019/6356)

Informació pública de l'estudi d'impacte ambiental per a la concessió de la nova captació d'aigua per a proveïment a la població.
---------------------------------------------------------------------------------------------------------------------------------

### Dades del document

Número de DOGV
:   8584

Data del DOGV
:   04-07-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/6356


Data del document
:   06-06-2019

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Informació pública de l'estudi d'impacte ambiental per a la concessió de la nova captació d'aigua per a proveïment a la població. [2019/6356]  
El Ple de l'Ajuntament, en sessió ordinària celebrada el dia 28 de març de 2019, va adoptar, entre altres, acord d'admetre a tràmit l'estudi d'impacte ambiental que presenta la mercantil Aguas del Bullent, SA, per a la concessió de la nova captació d'aigua per a proveïment a la població, i que va presentar a l'Ajuntament per a la seua tramitació i aprovació en la seua condició d'empresa concessionària municipal d'aquest servei públic.  
De conformitat amb el que disposen els articles 36 i concordants de la Llei 21/2013, de 9 de desembre, d'avaluació d'impacte ambiental i el Decret 32/2006, de 10 de març, pel present edicte se sotmet l'estudi d'impacte ambiental al tràmit d'informació pública per període de 30 dies hàbils, a comptar des de l'endemà de la publicació del present anunci en el Diari Oficial de la Generalitat Valenciana.  
L'estudi d'impacte ambiental i documentació de l'expedient administratiu es troben exposats en el Departament d'Urbanisme/Ordenació del Territori (c/ Major-edifici l'Almàssera) perquè les persones interessades puguen examinar-los i consultar-los.  
  
Oliva, 6 de juny de 2019.- L'alcalde: David González Martínez.
Diari Oficial de la Generalitat Valenciana


Sumari del DOGV 8563, del 05-06-2019 (2019/5595)

RESOLUCIÓ de 24 de maig de 2019, de la consellera de Sanitat Universal i Salut Pública, per la qual María Trinidad Amorós Fillol cessa com a personal eventual.
---------------------------------------------------------------------------------------------------------------------------------------------------------------

### Dades del document

Número de DOGV
:   8563

Data del DOGV
:   05-06-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/5595


Data del document
:   24-05-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 24 de maig de 2019, de la consellera de Sanitat Universal i Salut Pública, per la qual María Trinidad Amorós Fillol cessa com a personal eventual.  
 [2019/5595]  
De conformitat amb el que s'estableix en l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOGV 6310, 14 de juliol), i amb el que es preveu en el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21 d'octubre) i correcció d'errades (DOGV 7662, 20 de novembre), resolc:  
El cessament, a petició pròpia, de María Trinidad Amorós Fillol, com a directora gabinet de membres del Consell, amb efectes del dia de la data d'aquesta resolució.  
  
València, 24 de maig de 2019.- La consellera de Sanitat Universal i Salut Pública: Ana Barceló Chico.
Diari Oficial de la Generalitat Valenciana


Sumari del DOGV 8460, del 09-01-2019 (2018/12131)

Nomenament i contractació del director general del Circuit del Motor i Promoció Esportiva, SA.
----------------------------------------------------------------------------------------------

### Dades del document

Número de DOGV
:   8460

Data del DOGV
:   09-01-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/12234


Data del document
:   04-12-2018

Organisme emissor
:   Circuit del Motor i Promoció Esportiva, SA

Tipus de document
:   Anunci

Anàlisi jurídica

 Descriptors 

:   * Circuit del Motor i Promoció Esportiva, SA

Nomenament i contractació del director general del Circuit del Motor i Promoció Esportiva, SA. [2018/12619]  
Per Resolució de 3 de desembre de 2018, del vicepresident del Consell d'Administració de la societat mercantil Circuit del Motor i Promoció Esportiva, SA, es dona publicitat al nomenament i a la contractació de la persona titular de la direcció general de l'entitat esmentada.  
Atés que l'article 15 dels Estatuts de Circuit del Motor i Promoció Esportiva, SA, recull entre les facultats del Consell d'Administració designar el director general.  
  
Atés que el dia 18 d'octubre de 2018, en sessió del Consell d'Administració, es va acordar nomenar Gonzalo Gobert Teigeiro com a director general de Circuit del Motor i Promoció Esportiva, SA, amb subjecció a les directrius emanades de l'esmentat consell.  
Atés que el contracte s'ha formalitzat i s'adequa plenament al que disposa l'article 1 del Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional.  
En compliment del que disposa l'article 3 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, resolc:  
Donar publicitat al nomenament i a la contractació de Gonzalo Gobert Teigeiro com a director general de Circuit del Motor i Promoció Esportiva, SA, amb efecte a partir de l'1 de desembre de 2018.  
  
València, 4 de desembre de 2018.- El vicepresident del Consell d'Administració: Josep Miquel Moya Torres.
Diari Oficial de la Generalitat Valenciana


Sumari del DOGV 8544, del 09-05-2019 (2019/3976)

Informació pública de la pèrdua de les cartes de pagament números 122013M22 i 122013M23.
----------------------------------------------------------------------------------------

### Dades del document

Número de DOGV
:   8544

Data del DOGV
:   09-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/3976


Organisme emissor
:   Conselleria d'Hisenda i Model Econòmic

Tipus de document
:   Anunci

Informació pública de la pèrdua de les cartes de pagament números 122013M22 i 122013M23. [2019/3976]  
A causa de la pèrdua dels originals de les cartes de pagament de les fiances núm. 122013M22 € 122013M23, per import de 105,93 € 63,56 euros, a nom del Club Cazadores San Pedro de Pobla de B., V32606569, a favor d'Infraestructures, Territori i Medi Ambient - Infraestructures, Territori i Medi Ambient.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de les cartes de pagament originals indicades i prevenir la persona en poder de la qual es troben que les presente en la tresoreria dels serveis territorials de la Conselleria d'Hisenda i Model Econòmic a Castelló. Les fiances es tornaran al seu titular si, una vegada transcorreguts dos mesos des de la publicació de la pèrdua en el DOGV, no s'hi produeix cap reclamació.  
  
  
Castelló de la Plana, 10 d'abril de 2019.- El director territorial: Carlos Llopis Rausa.
Diari Oficial de la Generalitat Valenciana


Sumari del DOGV 8697, del 13-12-2019 (2019/11729)

Notificació de la sentència dictada en el judici verbal número 221/2018.
------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/11562


Organisme emissor
:   Jutjat de Primera Instància Número 7 d'Alzira

Tipus de document
:   Edicte

Notificació de la sentència dictada en el judici verbal número 221/2018. [2019/11153]  
María de la Mar Fernández Barjau, jutgessa substituta del Jutjat de Primera Instància i Instrucció número 7 d'Alzira, he vist les presents actuacions de judici verbal 221/18, promogudes per la mercantil Volkswagen Finance, SA, EFC, representada per la procuradora Teresa Villaescusa Soler i assistida pel lletrat José Alberto Pizcueta Pedra, contra Juan Ramón Cerdá Málaga, declarat en rebel·lia processal, sobre reclamació de quantitat (4.457,73 euros), sobre la base de la següent:  
Dispositiva  
Estime parcialment la demanda formulada per Volkswagen Finance, SA, EFC, representada per la procuradora Teresa Villaescusa Soler, contra Juan Ramón Cerdá Málaga, en rebel·lia processal, i condemne el demandat a abonar a la mercantil actora la quantitat total de 3.662,25 euros més els interessos remuneratoris pactats, sense fer expressa condemna en costes.  
Notifiqueu la present resolució a les parts, i advertiu-los que contra aquesta es pot interposar un recurs d'apel·lació en el termini de vint dies, amb el depòsit previ de 50 euros en el compte del Jutjat.  
Expediu i uniu un certificat d'aquesta sentència a les actuacions amb inclusió de l'original en el llibre de sentències civils d'aquest jutjat.  
Aquesta és la meua sentència, que pronuncie, mane i firme.  
Publicació. Pronunciada, llegida i publicada ha sigut l'anterior sentència per la jutgessa que la subscriu, mentre celebrava audiència pública el dia de la data, amb la meua assistència. En done fe.  
  
Alzira, 22 de febrer de 2019.- El lletrat de l'Administració de justícia: José Alberto Pizcueta Pedra.
Diari Oficial de la Generalitat Valenciana


Sumari del DOGV 8521, del 03-04-2019 (2019/3239)

ACORD de 29 de març de 2019, del Consell, d'autorització de l'expedient de rescabalament 6/2019 per obligacions contretes en 2018 i 2019.
-----------------------------------------------------------------------------------------------------------------------------------------

### Dades del document

Número de DOGV
:   8521

Data del DOGV
:   03-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3239


Data del document
:   29-03-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de març de 2019, del Consell, d'autorització de l'expedient de rescabalament 6/2019 per obligacions contretes en 2018 i 2019. [2019/3239]  
D'acord amb els articles 39.5 i 106.3, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, amb la deliberació prèvia, en la reunió de 29 de març de 2019,  
  
  
ACORDA  
  
Primer  
Autoritzar l'aprovació, per la persona titular de la Conselleria d'Hisenda i Model Econòmic, de l'expedient de rescabalament 6/2019 com a conseqüència del Projecte«DESIG-2013, lot 2: gestió de subvencions, gestió administrativa comuna, de recursos humans, econòmica i contractació» en el període comprés entre l'1 de desembre de 2018 i el 31 de gener de 2019, per un import total de 205.030,42 - (IVA inclòs).  
  
  
Segon  
Autoritzar la imputació al pressupost de 2019 de les obligacions econòmiques generades en 2018.  
  
València, 29 de març de 2019  
  
La consellera secretària  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8582, del 02-07-2019 (2019/6737)

DECRET 83/2019, de 28 de juny, del Consell, pel qual es nomena la persona titular de la Secretaria Autonòmica d'Arquitectura Bioclimàtica i Sostenibilitat Energètica.
----------------------------------------------------------------------------------------------------------------------------------------------------------------------

### Dades del document

Número de DOGV
:   8582

Data del DOGV
:   02-07-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/6737


Data del document
:   28-06-2019

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica

DECRET 83/2019, de 28 de juny, del Consell, pel qual es nomena la persona titular de la Secretaria Autonòmica d'Arquitectura Bioclimàtica i Sostenibilitat Energètica. [2019/6737]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta del vicepresident segon i conseller d'Habitatge i Arquitectura Bioclimàtica, i amb la deliberació prèvia del Consell en la reunió de 28 de juny de 2019,  
  
  
DECRETE  
  
El nomenament de Laura Soto Francés com a secretària autonòmica d'Arquitectura Bioclimàtica i Sostenibilitat Energètica.  
  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
  
València, 28 de juny de 2019  
  
El president de la Generalitat,  
Ximo Puig i Ferrer
Diari Oficial de la Generalitat Valenciana


Sumari del DOGV 8640, del 23-09-2019 (2019/8870)

Convocatòria per a la constitució d'una borsa de treball extraordinària per a la contractació temporal de tècnics i tècniques de l'àrea tècnica en la Fundació de la Comunitat Valenciana, Palau de les Arts Reina Sofia.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8640

Data del DOGV
:   23-09-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/8870


Data del document
:   10-09-2019

Organisme emissor
:   Fundació de la Comunitat Valenciana Palau de les Arts Reina Sofia

Tipus de document
:   Anunci

Anàlisi jurídica

 Descriptors 

:   * concurs administratiu

Convocatòria per a la constitució d'una borsa de treball extraordinària per a la contractació temporal de tècnics i tècniques de l'àrea tècnica en la Fundació de la Comunitat Valenciana, Palau de les Arts Reina Sofia. [2019/8870]  
Mitjançant aquest anunci es fa pública la convocatòria extraordinària per a la constitució d'una borsa de treball en l'àrea tècnica, per a la contractació laboral temporal de tècnics i tècniques en les seccions d'Audiovisuals, Logística, Mecànica Escènica i Attrezzo.  
Les bases íntegres de la convocatòria esmentada es poden consultar en el portal d'ocupació de la Fundació Palau de les Arts Reina Sofia:  
https://www.lesarts.com/empleo-palau-de-les-arts  
  
València, 10 de setembre de 2019.- El director general de la Fundació de la Comunitat Valenciana, Palau de les Arts Reina Sofia: José C. Monforte Albalat.
Diari Oficial de la Generalitat Valenciana


Sumari del DOGV 8549, del 16-05-2019 (2019/4972)

Notificació de la sentència dictada en el procediment de divorci contenciós 847/2014.
-------------------------------------------------------------------------------------

### Dades del document

Número de DOGV
:   8549

Data del DOGV
:   16-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4972


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el procediment de divorci contenciós 847/2014. [2019/4972]  
En el present procediment de divorci contenciós número 847/2014, seguit a instàncies del procurador Alberto Docón Castaño, en nom i representació de Joy Okoobo, contra Rafael Flores Molina s'ha dictat sentència, l'encapçalament i la part dispositiva de la qual són del tenor literal següent:  
  
«Sentència número 28/2016  
Ángel Ilario Pérez, magistrat titular del Jutjat de Primera Instància número 2 de Gandia, ha dictat, en nom del rei, la següent sentència  
  
  
Gandia, 28 de gener de 2016  
  
En el judici de divorci número 847/2014, entre Joy Okoobo, part demandant, representada pel procurador Alberto Docón Castaño i defensada per l'advocada Mónica Berbegall Cotaina, i Rafael Flores Molina, part demandada, en rebel·lia processal.  
  
Dispositiva  
Pel que s'ha exposat, i en l'exercici de la potestat que m'atribueix la Constitució Espanyola, he decidit:  
1. Declarar dissolt per divorci el matrimoni de Joy Okoobo i Rafael Flores Molina.  
2. No imposar expressament a cap de les parts el pagament de les costes processals.  
Així ho decidisc, pronuncie i signe.»  
Manera d'impugnació: aquesta sentència admet recurs d'apel·lació de conformitat amb l'article. 455 de la LEC. El recurs s'ha d'interposar en els vint dies següents a la notificació. S'ha d'acreditar el pagament de la taxa judicial en el cas de persones jurídiques i la consignació en el compte del Jutjat d'un dipòsit de 50 euros.  
  
Publicació. A aquesta sentència se li ha donat publicitat de forma legal i en done fe.»  
  
Atés que es desconeix el domicili o la residència actuals de la part demandada, per diligència d'ordenació de data 2 de maig de 2019, la lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació del present edicte en el tauler d'anuncis del Jutjat, per a portar a efecte la diligència de notificació de sentència.  
  
  
Gandia, 2 de maig de 2019.- La lletrada de l'Administració de justícia: Silvia Lacueva Subirats.
Diari Oficial de la Generalitat Valenciana


Sumari del DOGV 8531, del 17-04-2019 (2019/2934)

Notificació de la sentència dictada en el procediment ordinari número 42/2018.
------------------------------------------------------------------------------

### Dades del document

Número de DOGV
:   8531

Data del DOGV
:   17-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2934


Organisme emissor
:   Jutjat de Primera Instància Número 4 de Sagunt

Tipus de document
:   Edicte

Notificació de la sentència dictada en el procediment ordinari número 42/2018. [2019/2934]  
En el judici ordinari número 42/2018 seguit a instàncies de Banco Santander, SA contra Mario Pozo Jiménez, s'ha dictat sentència el tenor literal de la qual és el següent:  
  
«Dispositiva  
Estime íntegrament la demanda presentada per Banco Santander, SA contra Mario Pozo Jiménez i declare la resolució del contracte de préstec hipotecari; condemne el demandat al pagament del capital impagat, concretament la quantitat de 567.150.55 euros (principal, interessos remuneratoris i de demora) reportats fins al tancament del compte en data 12 de gener de 2017, més els interessos que es reporten des d'aqueixa data fins a la data en què es dicte sentència i, si escau, els interessos processals des que es dicte sentència fins a fer-ne el pagament complet; es declara que aquestes quantitats podran realitzar-se en execució de sentència, amb càrrec a la garantia hipotecària atorgada a favor seu sobre la finca registral núm. 20.273 del Registre de la Propietat de Sagunt núm. 1, i el pagament de les costes causades en el present procediment.  
Contra la present sentència es pot interposar recurs d'apel·lació davant l'Audiència Provincial de València, en el termini de 20 dies següents a la seua notificació, davant aquest mateix jutjat.»  
  
I atés que el dit demandat, Mario Pozo Jiménez, es troba en parador ignorat, s'expedeix el present edicte a fi que li servisca de notificació de forma deguda.  
  
Sagunt, 6 de març de 2019.- La lletrada de l'Administració de justícia: Cristina Paño Muñoz.
Diari Oficial de la Generalitat Valenciana


Sumari del DOGV 8589, del 11-07-2019 (2019/5861)

Notificació de la sentència dictada en el judici verbal número 1411/2016.
-------------------------------------------------------------------------

### Dades del document

Número de DOGV
:   8589

Data del DOGV
:   11-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5861


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el judici verbal número 1411/2016. [2019/5861]  
Demandant: Manuel Rojas Tebar i Eva Bautista Valladolid.  
Procurador: Álvaro Cutillas Gil.  
Demandada: Rebeca Adela Campos Moliner.  
Fernando Puig Gómez, lletrat de l'Administració de justícia del Jutjat de Primera Instància número 6 de Torrent, faig saber que en el procés civil seguit en aquest jutjat amb el número 1411/2016 a instàncies de Manuel Rojas Tebar i Eva Bautista Valladolid contra Rebeca Adela Campos Moliner s'ha acordat la notificació de sentència a Rebeca Adelas Campos Moliner, de la qual s'insereix tot seguit la resolució esmentada:  
  
«Sentència número 119/2019  
Torrent, 23 de maig de 2019  
M.ª José Férez Martí, magistrada jutge del Jutjat de Primera Instància número 6 dels de Torrent i partit, he vist les actuacions de judici verbal seguides en aquest jutjat i registrades amb el número 1411/2016, a instàncies de Manuel Rojas Tebar i Eva Bautista Valladolid representats pel procurador el senyor Cutillas i defensats pel lletrat el senyor Elum contra Rebeca Adela Campos Moliner, declarada en rebel·lia, i atesos els següents,  
Dispositiva  
Estime la demanda interposada per Manuel Rojas Tebar i Eva Bautista Valladolid representats pel procurador Cutillas contra Rebeca Adela Campos Moliner, declarada en rebel·lia, i condemne la referida demandada a pagar la quantitat de 2298,17 euros més els interessos legals des de la interposició de la demanda, així com a pagar les costes.  
  
Notifiqueu aquesta resolució a les parts i feu-los saber que és ferma, i que contra aquesta resolució no es pot interposar un recurs d'apel·lació, de conformitat amb el que disposa l'article 455.1 de la Llei d'enjudiciament civil.  
Expediu un testimoniatge d'aquesta resolució perquè s'unisca a les actuacions, i incorporeu l'original al llibre de sentències civils corresponent.  
Aquesta és la meua sentència, que pronuncie, mane i firme.»  
  
I perquè valga de notificació a la persona indicada abans, expedisc aquest edicte.  
  
Torrent, 24 de maig de 2019.- El lletrat de l'Administració de justícia: Fernando Puig Gómez.
Diari Oficial de la Generalitat Valenciana


Sumari del DOGV 8529, del 15-04-2019 (2019/2803)

Notificació de la sentència dictada en el judici verbal número 949/2017.
------------------------------------------------------------------------

### Dades del document

Número de DOGV
:   8529

Data del DOGV
:   15-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2803


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el judici verbal número 949/2017. [2019/2803]  
María Esmeralda González Sánchez, lletrada de l'Administració de justícia del Jutjat de Primera Instància número 2 d'Elx, fa saber que en virtut de l'acordat en les actuacions de referència, per resolució del dia de la data, mitjançant la qual s'acorda dur a terme l'acte de comunicació següent, notificar sentència que va dirigida a Sieja Hannele Kajander.  
  
Atés el desconeixement de l'actual domicili o residència d'aquesta part, la lletrada de l'Administració de justícia, de conformitat amb el que es disposa en els articles 156.4, 164 i 497 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana, per a portar a efecte aquest acte de comunicació, i se li fa saber que contra la resolució dictada es pot interposar recurs de reposició, en el termini de cinc dies, davant d'aquest jutjat.  
Així mateix, es fa saber a la part que les actuacions estan a la seua disposició en la Secretaria d'aquest jutjat, on podrà tindre coneixement íntegre de l'acte.  
  
Elx, 13 de març de 2019.- La lletrada de l'Administració de justícia: María Esmeralda González Sánchez.